CELEX: 32014R0014
Language: sk
Date: 2014-01-08 00:00:00
Title: Vykonávacie nariadenie Komisie (EÚ) č. 14/2014 z  8. januára 2014 , ktorým sa stanovuje koeficient pridelenia, ktorý sa má uplatňovať na žiadosti o dovozné povolenia predložené v období od 1. januára do 3. januára 2014 v rámci colnej kvóty otvorenej pre kukuricu nariadením (ES) č. 969/2006

9.1.2014   
            
            
               SK
            
            
               Úradný vestník Európskej únie
            
            
               L 4/44
            
         VYKONÁVACIE NARIADENIE KOMISIE (EÚ) č. 14/2014
   z 8. januára 2014,
   ktorým sa stanovuje koeficient pridelenia, ktorý sa má uplatňovať na žiadosti o dovozné povolenia predložené v období od 1. januára do 3. januára 2014 v rámci colnej kvóty otvorenej pre kukuricu nariadením (ES) č. 969/2006
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188,
   so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
   keďže:
   
               (1)
            
            
               Nariadením Komisie (ES) č. 969/2006 (3) sa otvorila ročná dovozná colná kvóta na 277 988 ton kukurice (poradové číslo 09.4131).
            
         
               (2)
            
            
               V článku 2 ods. 1 nariadenia (ES) č. 969/2006 sa stanovil objem čiastkového obdobia č. 1 na 138 994 ton na obdobie od 1. januára do 30. júna 2014.
            
         
               (3)
            
            
               Z oznámenia podľa článku 4 ods. 3 nariadenia (ES) č. 969/2006 vyplýva, že žiadosti podané v období od 1. januára do 3. januára 2014 do 13. hodiny bruselského času v súlade s článkom 4 ods. 1 uvedeného nariadenia prekračujú objemy, ktoré sú k dispozícii. Z uvedeného dôvodu by sa malo určiť, do akej miery sa môžu dovozné povolenia vydávať a stanoviť koeficient pridelenia, ktorý sa má uplatňovať na požadované objemy.
            
         
               (4)
            
            
               Takisto by sa už nemali vydávať dovozné povolenia podľa nariadenia (ES) č. 969/2006 na prebiehajúce kvótové obdobie.
            
         
               (5)
            
            
               S cieľom zabezpečiť účinné riadenie postupu vydávania dovozných povolení musí toto nariadenie nadobudnúť účinnosť ihneď po jeho uverejnení,
            
         PRIJALA TOTO NARIADENIE:
   Článok 1
   1.   Každej žiadosti o dovozné povolenie na kukuricu pre kvótu uvedenú v článku 2 ods. 1 nariadenia (ES) č. 969/2006 podanej v období od 1. januára do 3. januára 2014 do 13. hodiny bruselského času sa vyhovie vydaním povolenia na požadovaný objem upravený podľa koeficientu pridelenia o 2,367163 %.
   2.   Vydávanie povolení na požadovaný objem sa od 3. januára 2014 od 13. hodiny bruselského času na prebiehajúce kvótové obdobie pozastavuje.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. januára 2014
      
         
            Za Komisiu v mene predsedu
         
         Jerzy PLEWA
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 347, 20.12.2013, s. 671.
   
      (2)  Ú. v. EÚ L 238, 1.9.2006, s. 13.
   
      (3)  Ú. v. EÚ L 176, 30.6.2006, s. 44.